**E L ŐT E R J E S Z T É S**

**Szombathely Megyei Jogú Város Közgyűlésének**

**2022. június 27-i ülésére**

**Javaslat térítési és szolgáltatási díjak felülvizsgálatára**

**I.**

**Javaslat a személyes gondoskodást nyújtó szociális és gyermekjóléti ellátások intézményi térítési díjának megállapítására**

A szociális igazgatásról és szociális ellátásokról szóló 1993. évi III. törvény (a továbbiakban: Szt.) 92. § (1) bekezdése, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. § (1) bekezdésében foglalt rendelkezés szerint a fenntartó önkormányzat a személyes gondoskodást nyújtó ellátások formáiról, azok igénybevételéről, valamint a fizetendő térítési díjról rendeletet alkot. A rendeletben az önkormányzat az intézményi térítési díjakat határozza meg.

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Kormányrendelet, majd a veszélyhelyzettel összefüggő átmeneti szabályokról szóló 2021. évi XCIX. törvény alapján az önkormányzat 2022. június 30. napjáig a térítési díjakat nem emelhette.

Az elmúlt közel 2 évben bekövetkezett áremelkedésekre tekintettel a térítési díjakat 2022. szeptember 1. napjától a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításával emelni szükséges.

Az intézményi térítési díj az Szt. 115. § (1) bekezdése szerint a személyes gondoskodás körébe tartozó szociális ellátások ellenértékeként megállapított összeg, amely nem haladhatja meg a szolgáltatási önköltséget. Az intézményi térítési díjat a fenntartó tárgyév április 1-jéig állapítja meg. Az intézményi térítési díj évente egy alkalommal korrigálható.

A Gyvt. 147. § (1) bekezdése alapján a biztosított gyermekjóléti ellátások intézményi térítési díja – a gyermekétkeztetés kivételével – a szolgáltatási önköltség és a központi költségvetésről szóló törvényben biztosított támogatás különbözete.

A Gyvt. rendelkezései alapján a gyermekétkeztetés intézményi térítési díját az élelmezési nyersanyagköltség egy ellátottra jutó napi összegének ÁFÁ-val növelt összegében kell megállapítani. A gyermekek után fizetendő személyi térítési díj (amelyet az étkeztetést biztosító intézmény vezetője határoz meg) az élelmezési nyersanyagköltség ÁFÁ-val növelt összegének, az igénybe vett étkezések számának, és a Gyvt-ben meghatározott normatív kedvezményeknek a figyelembevételével, konkrét összegben kerül megállapításra.

A rendeletben meghatározott szociális ellátásokat Önkormányzatunk a Pálos Károly Szociális Szolgáltató Központ és Gyermekjóléti Szolgálat közreműködésével biztosítja. A bölcsődei ellátás a Szombathelyi Egyesített Bölcsődei Intézményben, az óvodai, iskolai étkeztetés a Szombathelyi Köznevelési GAMESZ szervezésében az egyes intézményekben vehető igénybe.

2022. szeptember 1. napjától a szociális és gyermekjóléti ellátások intézményi térítési díját az alábbiak szerint javasolt megállapítani.

1. **Szociális ellátások**

A szociális ellátások intézményi térítési díját az ellátásokat igénybe vevők élethelyzetét, jövedelmi viszonyait figyelembe véve 10 %-al javasolom megemelni. A javasolt 10 % emeléssel a díjak az alábbiak szerint módosulnak:

|  |  |  |
| --- | --- | --- |
| **Szolgáltatási forma** | **Intézményi térítési díj** | **Intézményi térítési díj**  ***+ 10 %* emelés** |
| Étkezés szállítás nélkül | 405 Ft + Áfa = 515 Ft/adag | 445 Ft + Áfa = 565 Ft/adag |
| Étkezés szállítással | 575 Ft + Áfa = 730 Ft/adag | 635 Ft + Áfa = 805 Ft/adag |
| Házi segítségnyújtás – szociális segítés | 1.235 Ft/óra | 1.360 Ft/óra |
| Házi segítségnyújtás – személyi gondozás | 1.235 Ft/óra | 1.360 Ft/óra |
| Jelzőrendszeres házi segítségnyújtás | 370 Ft/nap | 405 Ft/nap |
| Idősek klubja Nappali ellátás étkezés igénybevétele nélkül | 515 Ft/nap | 565 Ft/nap |
| Idősek klubja Demens személyek nappali ellátása étkezés igénybevétele nélkül | 515 Ft/nap | 565 Ft/nap |
| Időskorúak gondozóháza | 3.545 Ft/nap/fő  106.350 Ft/hó/fő | 3.900 Ft/nap/fő  117.000 Ft/hó/fő |
| Helyettes szülői hálózat | 160 Ft/nap | 175 Ft/nap |
| Családok Átmeneti Otthona | 120 Ft/nap | 130 Ft/nap |

1. **Bölcsődei, mini bölcsődei gondozás**

Az Egyesített Bölcsődei Intézmény kezdeményezte, hogy a bölcsődei szolgáltatásért fizetendő díj (a maximum összeg módosítása nélkül) a más városokban alkalmazottak szerint egyszerűsödjön. A jelenlegi szabályozás szerint egy adott fizetési sávba tartozás esetén a térítési díj az érintett gyermek szülője tényleges jövedelmének meghatározott %-ában került megállapításra, tehát az egyes ellátottaknál más-más összeg. A javaslat szerint egy sávon belül mindenki azonos összeget fizetne. A módosításra az alábbiak szerint kerülne sor:

|  |  |  |
| --- | --- | --- |
|  | Jelenlegi szabályozás | Javasolt szabályozás |
| A gyermek családjában az egy főre jutó rendszeres havi jövedelem alapján | a gyermek szülői felügyeletet gyakorló szülője vagy más törvényes képviselője és a szülő vagy más törvényes képviselő házastársa vagy élettársa kereső-tevékenységből származó havi jövedelmének: | A bölcsődei, mini bölcsődei gondozásért fizetendő napi személyi térítési díj összege (Ft) |
| a nyugdíjminimum 250 %-a alatt | 1,2 %-a | **100** |
| a nyugdíjminimum 250 – 350 %-a között | 2,4 %-a | **300** |
| a nyugdíjminimum 350 – 450 %-a között | 3,6 %-a | **500** |
| a nyugdíjminimum 450 – 500 %-a között | 4,8 %-a | **700** |
| a nyugdíjminimum 500 %-a felett | 6 %-a | **900** |

A módosítással összefüggésben módosításra kerül a rendelet 13. § (2) bekezdése az alábbiak szerint:

13. § (2) „A bölcsődei, mini bölcsődei gondozásért fizetendő havi személyi térítési díj összege a gyermek családjában az egy főre jutó rendszeres havi jövedelem alapján napi fix összegben kerül meghatározásra”.

A javaslatnak megfelelően módosításra kerül a rendelet 12. melléklete.

1. **Bölcsődei szolgáltatások**

Az Egyesített Bölcsődei Intézmény három - nem kötelező - szolgáltatás, a bölcsődei mozgásfejlesztés, a játszóház és a bölcsődei nyári tábor vonatkozásában kezdeményezte a díjak emelését, az alábbiak szerint:

|  |  |  |
| --- | --- | --- |
| 1 főre jutó jövedelemhatár az öregségi nyugdíjminimum\* %-ában | Bölcsődei mozgásfejlesztés  alkalom/Ft | |
| jelenlegi | javasolt |
| 100 %-ig | 50 | 100 |
| 100 – 150 %-ig | 100 | 200 |
| 150 – 200 %-ig | 150 | 300 |
| 200 - 250 %-ig | 200 | 400 |
| 250 %-tól | 250 | 500 |

|  |  |
| --- | --- |
| Játszóház | |
| jelenlegi | javasolt |
| óra/Ft | óra/Ft |
| 400 | 500 |
| Heti bérlet | |
| jelenlegi | javasolt |
| 7.000 Ft | 10.000 Ft |
| Havi bérlet | |
| jelenlegi | javasolt |
| 20.000 Ft | 30.000 Ft |

Bölcsődei nyári tábor

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1 főre jutó jövedelem a nyugdíjminimum\* %-ában | Napi térítési díj étkezéssel /Ft | | Heti térítési díj étkezéssel/ Ft | | Napi térítési díj étkezés nélkül/Ft | | Heti térítési díj étkezés nélkül/Ft | |
|  | jelenleg | javasolt | jelenleg | javasolt | jelenleg | javasolt | jelenleg | javasolt |
| 100 %-ig | 713 | 1.307 | 3.565 | 6.535 | 300 | 900 | 1.500 | 4.500 |
| 100 150 %-ig | 973 | 1.567 | 4.865 | 7.835 | 560 | 1.160 | 2.800 | 5.800 |
| 150 200 %-ig | 1.253 | 1.847 | 6.265 | 9.235 | 840 | 1.440 | 4.200 | 7.200 |
| 200-250 %-ig | 1.533 | 2.127 | 7.665 | 10.635 | 1.120 | 1.720 | 5.600 | 8.600 |
| 250 %-tól | 1.813 | 2.407 | 9.065 | 12.035 | 1.400 | 2.000 | 7.000 | 10.000 |

A bölcsődei mozgásfejlesztés díjainak módosításához a rendelet 9., a Játszóház díjainak módosításához a rendelet 10., a nyári tábor díjainak módosításához a rendelet 11. mellékletének módosítása szükséges.

A javasolt emeléssel érhető el várhatóan a szolgáltatásokkal kapcsolatos önköltségek megtérülése.

1. **Étkeztetés**

A veszélyhelyzet időtartama alatt a köznevelési intézmények vonatkozásában 2 alkalommal történt úgy nyersanyagnorma emelés, hogy azt a térítési díjak emelésének tilalma miatt a díjak emelése nem követhette le:

* a Közgyűlés a 105/2021. (IX.30.) Kgy. számú határozatával 2021. szeptember 1. napjával a köznevelési intézményekben alkalmazott élelmezési nyersanyagköltség összegek 5 %-os,
* Szombathely Megyei Jogú Város Közgyűlésének Gazdasági és Jogi Bizottsága, a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 21. pontjában foglaltak alapján a 46/2022. (II.21.) GJB számú határozatával 2022. március 1. napjától a köznevelési intézményekben alkalmazott élelmezési nyersanyagköltség összegek 6 %-os emeléséről döntött.

A bölcsődék tekintetében nem volt emelés, ezért az Egyesített Bölcsődei Intézmény igazgatója a nyersanyag árak jelentős emelésére tekintettel az élelmezési nyersanyagköltség 2022. szeptember 1. napjától történő 10 %-os emelését kezdeményezte.

A javasolt 10 %-os emeléssel a nyersanyagköltség értékek az alábbiak szerint alakulnának:

|  |  |  |
| --- | --- | --- |
| ***Bölcsődék*** | ***Jelenlegi*** | ***10 %-al emelt összeg*** |
| gondozott gyermek négyszeri étkezése | 407 Ft | 448 Ft |
| mini bölcsődében (gyermek) | 407 Ft | 448 Ft |
| alkalmazotti ebéd | 323 Ft | 355 Ft |
| Szünidei gyermekétkeztetés során az ebéd | 217 Ft | 239 Ft |

A rendelet-tervezet a bölcsődékben és a köznevelési intézményekben az élelmezési nyersanyagköltség összegek emelésének átvezetését tartalmazza az alábbiak szerint:

|  |  |  |
| --- | --- | --- |
| ***Bölcsődék*** | **Intézményi térítési díj (nyersanyagköltség + Áfa)** | |
| **jelenlegi** | **2022. szeptember 1. napjától**  (a 10 %-os emeléssel) |
| gondozott gyermek esetén (négyszeri étkezés) | 515 Ft | 570 Ft |
| csak ebéd igénybevétele | 275 Ft | 305 Ft |
| alkalmazotti ebéd | 410 Ft | 450 Ft |

|  |  |  |
| --- | --- | --- |
| Megnevezés | Intézményi térítési díj (nyersanyagköltség +ÁFA) jelenleg hatályos | Intézményi térítési díj (nyersanyagköltség + ÁFA) 2022. szeptember 1. napjától  (a 11 %-os emeléssel) |
|  |  |  |
| Óvodák |  |  |
| tízórai | 105,-Ft/fő/nap | 115,- Ft/fő/nap |
| ebéd | 355,- Ft/fő/nap | 395,- Ft/fő/nap |
| uzsonna | 100,- Ft/fő/nap | 110,- Ft/fő/nap |
| összesen | 560,- Ft/fő/nap | 620,- Ft/fő/nap |
|  |  |  |
| Általános iskolák |  |  |
| tízórai | 150,- Ft/fő/nap | 170,- Ft/fő/nap |
| ebéd | 415,- Ft/fő/nap | 480,- Ft/fő/nap |
| uzsonna | 150,- Ft/fő/nap | 170,- Ft/fő/nap |
| összesen | 730,- Ft/fő/nap | 820,- Ft/fő/nap |
|  |  |  |
| Középiskolák és kollégiumok |  |  |
| reggeli, tízórai | 265,- Ft/fő/nap | 295,- Ft/fő/nap |
| ebéd | 465,- Ft/fő/nap | 520,- Ft/fő/nap |
| uzsonna, vacsora | 375,- Ft/fő/nap | 415,- Ft/fő/nap |
| összesen | 1.105,- Ft/fő/nap | 1.230,- Ft/fő/nap |
|  |  |  |
| Óvodai diétás gyermeknorma |  |  |
| tízórai | 125,- Ft/fő/nap | 140,- Ft/fő/nap |
| ebéd | 425,- Ft/fő/nap | 470,- Ft/fő/nap |
| uzsonna | 110,- Ft/fő/nap | 125,- Ft/fő/nap |
| összesen | 660,- Ft/fő/nap | 735,- Ft/fő/nap |
|  |  |  |
| Általános iskolai diétás gyermeknorma |  |  |
| tízórai | 185,- Ft/fő/nap | 205,- Ft/fő/nap |
| ebéd | 515,- Ft/fő/nap | 575,- Ft/fő/nap |
| uzsonna | 185,- Ft/fő/nap | 205,- Ft/fő/nap |
| összesen | 885,- Ft/fő/nap | 985,- Ft/fő/nap |
|  |  |  |
| Középiskolai és kollégiumi diétás gyermeknorma |  |  |
| reggeli, tízórai | 280,- Ft/fő/nap | 310,- Ft/fő/nap |
| ebéd | 515,- Ft/fő/nap | 575,- Ft/fő/nap |
| uzsonna, vacsora | 390,- Ft/fő/nap | 435,- Ft/fő/nap |
| összesen | 1.185,- Ft/fő/nap | 1.320,- Ft/fő/nap |

A térítési díjak tekintetében szükséges a rendelet 14-15. mellékletének módosítása.

**II.**

**Javaslat a hivatali helyiségen kívüli és a hivatali munkaidőn kívüli anyakönyvi események engedélyezésének szabályairól és a többletszolgáltatások utáni díjakról szóló 9/2018. (V.7.) önkormányzati rendelet módosítására**

Az anyakönyvi eljárásról szóló 2010. évi I. törvény (a továbbiakban: Anyakönyvi tv.) 96. §-ában felhatalmazás ad a települési önkormányzatoknak, hogy rendeletben határozzák meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályait, valamint hogy rendeletben állapíthassák meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét.

Szombathely Megyei Jogú Város Önkormányzatának Közgyűlése a fenti felhatalmazás alapján alkotta meg a hivatali helyiségen kívüli és a hivatali munkaidőn kívüli anyakönyvi események engedélyezésének szabályairól és a többletszolgáltatások utáni díjakról szóló 9/2018. (V.7.) önkormányzati rendeletét (a továbbiakban: Rendelet), amely tartalmazza a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét.

A Rendelet a hivatali helyiségben, hivatali munkaidőn túl kötött házasság esetére jelenleg nem tartalmaz díjat. A hivatali helyiségen kívül hivatali munkaidőn túl kötött házasságok esetén különbséget tesz aszerint, hogy a Rendelet nevesíti-e az adott külső helyszínt. A nevesített helyszínek (Vasi Skanzen, Történelmi Témapark /Ferences kert/, ISEUM Savariense Régészeti Műhely és Tárház, Herényiek Háza, Saághy István Erdészeti Információs Központ, Zarkaházi kastély) esetén a többletszolgáltatásért járó díj 44.450,- Ft, az egyedileg engedélyezett külső helyszínek esetén 63.500,- Ft. A díjakat már a korábbi önkormányzati rendelet is a fentiek szerint tartalmazta, így azok **2013. december 1. napja óta változatlan mértékűek**.

Tekintettel arra, hogy a veszélyhelyzettel összefüggő átmeneti szabályokról szóló 2021. évi XCIX. törvény 147. §-a az önkormányzati helyi díjak mértékének kötelező rögzítését, a díjak emelésének, új díjak bevezetésének tilalmát 2022. június 30. napjáig írja elő, jelen előterjesztés keretében javaslatot teszek a többletszolgáltatások esetén fizetendő díjak felülvizsgálatára, ennek keretében a hivatali helyiségben, hivatali munkaidőn túl kötött házasság esetében díj megállapítására.

Fontos ugyanakkor megjegyezni, hogy továbbra is **megmarad a polgárok lehetősége az ingyenes** házasságkötésre: hivatali helyiségben, hivatali munkaidőben megkötött házasságok esetén ezt követően sem kell díjat fizetni. A hivatali munkaidőn kívüli házasságkötés esetén ugyanakkor a párok részéről a tapasztalatok alapján már most is fennáll a fizetési hajlandóság. Túlnyomó részben ugyanis már jelenleg is megkérdezik, mennyit kell fizetni a szolgáltatásért (a hivatali munkaidőn kívüli házasságkötések esetén a házasságkötés lakodalommal együtt milliós nagyságrendi költségében ez a díj nem számottevő).

Továbbá országos összevetésben elmondható, hogy a többi **megyei jogú városok 1 kivétellel mindegyikében több éve létezik** a hivatali munkaidőn kívüli házasságkötések esetén a többletszolgáltatás ellentételezéseként az önkormányzat, valamint az anyakönyvvezető részére fizetendő díj. Vas megyét tekintve pedig a többi **Vas megyei város 2 kivétellel mindegyikében létezik** a hivatali munkaidőn kívüli házasságkötések esetén a többletszolgáltatás ellentételezéseként az önkormányzat, valamint az anyakönyvvezető részére fizetendő díj.

A hivatali munkaidőn kívüli házasságkötés valóban **többletszolgáltatást igényel az Önkormányzattól**, amelynek költségei vannak:

* a Városháza épületének nyitva tartása, működtetése, fűtése a házasságkötések idején, amikor (pl. szombaton) alapvetően nem lenne nyitva;
* a házasságot megkötő anyakönyvvezető túlmunkájának kifizetése (ideértve az anyakönyvvezetőnek az alkalomhoz illő, méltó és ünnepélyes megjelenés érdekében felmerülő ruházati és egyéb költségeit is);
* a házasságkötésben közreműködő rendezvényszervező túlmunkájának kifizetése;
* a házasságkötések munkaidőn kívüli megtartása miatt az épület nyitva tartásával, működtetésével összefüggésben dolgozó portás, karbantartó túlmunkájának kifizetése.

**Ezeknek jelenleg nincs meg a házasulók által fizetett fedezetük, a Polgármesteri Hivatal költségvetését terhelik.** Ugyanakkor az Anyakönyvi tv.-nek az önkormányzati rendelet megalkotására felhatalmazást adó törvényi rendelkezése szerint is éppen ezeknek a többletszolgáltatásoknak az ellentételezésére lehet a díjat megállapítani.

Fenti indokok alapján javasolom a hivatali munkaidőn túli házasságkötésekkel járó díjak – annak érdekében, hogy elegendő idő álljon rendelkezésre a jogszabály alkalmazására való felkészülésre – 2023. január 1. napjától történő megváltoztatását, az alábbiak szerint:

|  |  |  |
| --- | --- | --- |
| A házasulók által **az önkormányzat részére** fizetendő díjak hivatali munkaidőn túl kötött házasságkötéseknél | | |
|  | Jelenlegi bruttó díj  (2013. december 1-től hatályos) | Új bruttó díj  (2023. január 1-től hatályos) |
| * Hivatali helyiségben | 0,- | 25.000,- |
| * Hivatali helyiségen kívül a rendeletben szereplő külső helyszínen | 44.450,- | 50.000,- |
| * Hivatali helyiségen kívül egyedileg engedélyezett külső helyszínen | 63.500,- | 75.000,- |

Az anyakönyvvezetőt a többletszolgáltatás ellentételezéseként eseményenként megillető díj tekintetében a Rendelet jelenleg a hivatali helyiségen kívüli többletszolgáltatás esetén határoz meg díjat: a mindenkori költségvetési rendeletben az önkormányzat által meghatározott illetményalap 55 %-át (jelenleg 25.850,- Ft) írja elő. A hivatali helyiségben nyújtott többletszolgáltatásért fizetendő díj bevezetésével lehetőség nyílik az anyakönyvvezető részére is a díj megfizetésére. Erre az alábbiak szerint teszek javaslatot:

|  |  |  |
| --- | --- | --- |
| A házasulók által az önkormányzat részére megfizetett díjból **az anyakönyvvezető részére** fizetendő díjak hivatali munkaidőn túl kötött házasságkötéseknél | | |
|  | Jelenlegi díj | Új díj |
| * Hivatali helyiségben | 0,- | 12.500,- |
| * Külső helyszínen (egységesen a rendeletben szereplő és az egyedileg engedélyezett helyszíneken) | 25.850,-  (illetményalap 55%-a) | 25.000,- |

A korábbi évek munkaidőn túli házasságkötéseinek számából kiindulva a díjakból származó többletbevétel nagyságrendileg évi 10.000.000,- Ft körül lehet, amellyel megteremtődne a házasságkötéssel járó költségek forrása, azt nem a Polgármesteri Hivatal költségvetéséből kellene kigazdálkodni.

Ezzel összefüggésben a szolgáltatás minőségi színvonalának emelése érdekében, a házasságkötések méltó helyszínének biztosítását elősegítendő, szükségesnek tartom a Polgármesteri Hivatal házasságkötő termének a felújítását, amelyre a Városháza épületének 1983-as átadása óta eltelt közel 40 évben – egy padlószőnyeg csere kivételével – nem került sor. A felújítás költségének fedezete az új díjakból származó többletbevétel lenne. Javaslatot teszek arra, hogy a terem rekonstrukciója kapcsán szakemberek bevonásával készüljön legalább 3 látványterv, amelyek közül a szombathelyiek választhatják majd ki, hogy milyen stílusban történjen meg a felújítás.

**III.**

***VASIVÍZ ZRt.***

A társaság a Szombathelyi Fedettuszoda és Termálfürdő üzleti tervében kalkulált 261.774,- eFt-os veszteség csökkentése céljából az árjegyzék díjtételeinek emelését terjeszti elő 2022. július 1-től.

2020. január 1. napjától érvényesíteni kívánt 5 %-os emelést a Társaság Igazgatósága és Felügyelőbizottsága 2019. november 22-én megtárgyalta és egyhangúlag elfogadta.

Mivel 2020. január 1-től az árjegyzék átlagosan 5 %-kal történő emelése a **2021. évi XCIX. törvény** miatt nem lépett életbe, ezért a most előterjesztett emelési javaslatot az akkor elfogadott díjtételek alapadatként történő felhasználásával készítette el a Zrt.. A koronavírus járvány kezdete óta, immár két éve nem volt lehetősége Társaságnak a díjjegyzékben szereplő tételeken emelni, ezért most előterjesztett javaslatban az elmaradó emelések mértékét is figyelembe véve 15%-os átlagos emelést javasol elfogadni. A differenciált díjemelés javaslat előkészítésekor fő szempont volt, hogy a gyermek, nyugdíjas és családi belépődíjak kisebb mértékben emelkedjenek, míg a teljes árú belépők, bérletek esetében 15%-nál kis mértékben nagyobb emelés érvényesüljön. Az árjegyzékben szereplő egyéb szolgáltatások díjait (pl. törölköző kölcsönzés, szekrény bérlet 30 napos, stb.) szintén 15%-kal javasolja emelni. Az Árjegyzék tartalmazza továbbra is a Szent Márton kártya kedvezményét, amely a többi szolgáltatóhoz képest jelentősebb, 20 %-os engedményt tartalmaz. Javasolja a jövőben a Szent Márton kártya kedvezmény felülvizsgálatát a veszteség csökkentése érdekében.

**A fentieket összegezve a társaság a korábban elfogadott, de bevezetésre nem kerülő 5%-os emelés mellett további 15%-os növekmény érvényesítését javasolja az új 2022. július 1-től érvényes Szombathelyi Fedett Uszoda és Termálfürdő árjegyzékében. Ennek megfelelően a jelenleg alkalmazott díjak átlagosan 20%-al növekednek.**

Az árjegyzék nem tartalmaz olyan díjtételeket, amelyeket a társaság külön, egyedi megállapodások keretében alkalmaz, elsősorban sportegyesületekkel, melyek emelését egyoldalúan nem tudja módosítani. Minden ilyen esetben egyesével a szerződött partnerekkel egyeztetést kezdeményez, és cél a vendégforgalom számára érvényesíteni kívánt 5+15%-os mértékű díjemelések érvényesítésére.

**IV.**

**SZOVA Nonprofit Zrt. szolgáltatási díjainak emelésére vonatkozó javaslat:**

1. **Társasházkezelés**

Mind a piaci alapon végzett társasházkezelés, mind az önkormányzati ingatlankezelés költségeinek kb. 90%-át a személyi jellegű ráfordítások teszik ki.

A piaci alapú társasházkezelés esetében a díjemeléssel kapcsolatban figyelembe kell venni, hogy a konkurens cégek jellemzően alanyi ÁFA mentes státuszban vannak, ezért alacsonyabb áron tudnak dolgozni – emiatt egy jelentősebb díjemelést követően számolni kell az ügyfelek egy részének elvesztésével. Ugyanakkor a minimálbér emelése ezeket a cégeket is érinti, így valószínűsíthető, hogy ők is emelik díjaikat. Ezek alapján ennél a szolgáltatásnál maximum 8%-os kezelési díj emelést javasol a társaság, amely 2022-ben kb. 4 millió forint, 2023-ban pedig éves szinten kb. 8 millió forint bevételnövekedést eredményezhet.

A díjemelési javaslatot a társasházak 2022. évi közgyűlésén részben már előterjesztette a társaság és amennyiben jogszabályi akadálya nem lesz, akkor 2022. július 1-től alkalmazásra kerül.

1. **Hulladékgazdálkodási tevékenységek**

A társaság bevételének kb. egynegyed része, több mint 1 milliárd forint a hulladékgazdálkodási alvállalkozói tevékenységből származik. Mivel az alvállalkozói szerződés rögzíti a díjszámítás módját, erre a tevékenységre a díjemelési tilalom nem vonatkozik – ennek megfelelően az alvállalkozói díj évről évre emelésre került. Az egyéb hulladékgazdálkodási tevékenységekre viszont érvényes a díjstop, ezért az árak 2019. óta nem változtak. Ebbe a tevékenységi körbe elsősorban az ügyfelek által a hulladéklerakóba szállított hulladék ártalmatlanítása, a csereedényes hulladékszállítás és az edénybérleti és kirakási díjak tartoznak, összesen kb. 200 millió forint értékben. A költségek között a személyi jellegű ráfordítások mellett jelentős arányt képvisel az üzemanyag- és az alkatrész-felhasználás valamint az igénybe vett szolgáltatások értéke.

A csereedényes hulladékszállítás területén a társaság nem versenyképes, mert a konkurens cégek jellemzően egy-két járművel, minimális adminisztrációval működnek és sok esetben számla nélkül szállítják el a megrendelőktől a hulladékot – ezért ezen a területen a társaság áremelést nem javasol. A hulladékártalmatlanítás és az edénybérleti díjak tekintetében viszont érvényesíteni kell a költségek növekedését. A jelentős üzemanyagfelhasználással járó ártalmatlanításnál 30%-os, valamint a kényelmi szolgáltatást jelentő edény kirakási díjaknál szintén 30%-os díjemelést javasol a Zrt., az edénybérleti díjakat pedig 15%-kal javasolja emelni. Mivel a bevétel piaci megrendelésekből származik, a díjemelésnek az önkormányzati kiadásokra közvetlen hatása nincs. A díjemelés kockázata az illegális hulladéklerakás mértékének esetleges növekedése.

Az ügyfelek tájékoztatási kötelezettsége miatt a lerakási díj emelését 2022. szeptember 1-től, a negyedéves számlázás miatt a bérleti és kirakási díjak emelését pedig 2022. október 1-től javasolja bevezetni a társaság.

1. **Létesítmények**

A Tófürdő, a Műjégpálya és a Kalandváros együttes bevétele 2021-ben kb. 80 millió forint volt, ami 15 millió forinttal alacsonyabb a 2019. évi árbevételnél. A csökkenést az okozta, hogy a létesítmények nyitvatartási idejét a koronavírus járvány miatt a kormány korlátozta és ennek következtében a látogatószám és az árbevétel is csökkent. 2022-ben a korlátozások már megszűntek. A villamos energia árának növekedése és az emiatt bekövetkező költségnövekedés elsősorban a Tófürdőnél és a Műjégpályánál jelentkezik, mivel a medencék vízének fűtéséhez és a jég hűtéséhez is áramot használ a társaság. Emiatt ezen a területen a többi tevékenységhez képest magasabb, a Zrt. kalkulációja szerint átlagosan 40%-os áremelés lenne szükséges – ez egész évre vetítve 30 millió forint körüli bevételnövekedést eredményezhet – kérdés azonban, hogy az áremelkedés a látogatószámot hogyan befolyásolja majd.

Az önkormányzati tulajdonú közfürdők vonatkozásában a 2022. május 26-án megjelent és június 1-jén hatályba lépett 2022. évi V. törvény 101. §-a szerint a díjemelési tilalomra vonatkozó rendelkezést nem kell alkalmazni – így a Tófürdő esetében a díjemelésnek jogszabályi akadálya nincs, azt 2022. július 1-től javasolja bevezetni a társaság.

A társaság javaslata alapján a Tófürdőre egy felnőtt belépőjegy a jelenlegi 1.500 forintról 2.100 forintra, Szent Márton kártyával 1.200 forintról 1.680 Ft-ra emelkedik. Ez a környező fürdők árához viszonyítva még mindig kedvezőnek mondható. (Sárvár 4.990 Ft/fő; Bükfürdő 5.200 Ft/fő; Aquacity Zalaegerszeg 2.600 Ft/fő, Zalaegerszeg kártyával 1.300 Ft/fő; Celldömölk 3.000 Ft/fő, celldömölki lakosoknak 2.150 Ft/fő). A Kalandvárosban 40%-os emelés esetén egy teljes áru belépő 1.050 Ft, Szent Márton kártyával 700 forint lesz. A konkrét árak megállapításánál a készpénzforgalomból adódó ésszerű kerekítéseket figyelembe veszik.

A társaság álatl javasolt, átlagosan 40%-os áremelés csak az elmúlt három év költségnövekedésére nyújt fedezetet, a létesítmények üzemeltetése ezzel együtt továbbra is veszteséges lesz.

1. **Ingatlan bérbeadás**

A társaságnak a saját tulajdonú lakások bérbeadásából havi kb. 1,8-2 millió forint árbevétele keletkezik. A lakások fenntartási költségeinek emelkedése 20-25% díjemelést indokolna. Ugyanakkor a bérleti feltételek azonosak az önkormányzati lakások bérleti feltételeivel, emiatt az önkormányzati bérlakásokhoz hasonlóan 10%-os bérleti díj emelést javasol a Zrt.

A nem lakás célú ingatlanok esetében a bérleti szerződéseket egyedileg kell vizsgálni – jellemzően évente, inflációkövető díjemelésre van lehetőségünk. Ez azt jelenti, hogy 2023. január 1-től lehetséges a bérleti díjakat emelni, a 2022. évi fogyasztói árindexszel azonos mértékben. 10%-os inflációt feltételezve az intézkedéstől évi ~10 millió forintos bevételnövekedés remélhető.

Több alkalommal, így 2022. évi üzleti tervben is jelezte társaság, hogy az Aréna Savaria bérleti díjának kérdése megoldatlan. A jelenlegi bérleti díj nem nyújt fedezetet az ingatlan üzemeltetési és felújítási költségeire. Költség alapon a jelenlegi évi 12 millió forint + ÁFA helyett 50 millió forint + ÁFA bérleti díj lenne indokolt.

1. **Összegzés**

Az előző években bekövetkezett költségnövekedés szolgáltatási díjaink 20-40% közötti emelését teszi szükségessé. Az élőmunka igényes ágazatokban 20% körüli, az energiaigényes tevékenységeknél 30-40% az átlagos költségnövekedés. A konkrét díjemelés mértékére vonatkozó javaslatoknál próbálta a társaság az adott tevékenység piaci helyzetét is figyelembe venni. Amennyiben a fentiekben javasolt díjemelésekre sor kerül, akkor azok hatására a társaság számítása szerint 2022. második félévében összesen 30 millió forinttal növekedhetnek a bevételek.

Az áremelések bevételi hatása 2023-ban a Zrt. becslése szerint kb. 80 millió forint lehet.

|  |  |  |  |  |
| --- | --- | --- | --- | --- |
| Tevékenység | Javasolt díjemelés  mértéke | Díjemelés javasolt időpontja | 2022. évi  bevételi hatás (nettó Ft) | Éves  bevételi hatás 2023 (nettó Ft) |
| Ingatlankezelés - társasházak | 8% | 2022.07.01 | 4 000 000 | 8 000 000 |
| Hulladékgazdálkodás - hulladék lerakási díj | 30% | 2022.09.01 | 9 600 000 | 25 000 000 |
| Hulladékgazdálkodás - edénybérlet | 15% | 2022.10.01 | 1 500 000 | 6 000 000 |
| Hulladékgazdálkodás - kirakás | 30% | 2022.10.01 | 2 000 000 | 6 000 000 |
| Létesítmények | 40% | 2022.07.01 | 12 000 000 | 25 000 000 |
| Ingatlan bérbeadás - lakások | 10% | 2022.09.01 | 1 000 000 | 2 000 000 |
| Ingatlan bérbeadás - nem lakások | egyedi vizsgálat | 2023.01.01 | - | 10 000 000 |
| **Összesen** |  |  | **30 100 000** | **82 000 000** |

A javasolt díjemelések és azok várható bevételi hatásának összesítése:

**V.**

**Vas Megyei Temetkezési Kft.**

Szombathely Megyei Jogú Város Önkormányzata Közgyűlésének a temetőkről és a temetkezés rendjéről szóló 25/2000. (IX.28.) önkormányzati rendelete 2. mellékletében rögzített árak vonatkozásában a Vas Megyei Temetkezési Kft. az alábbi javaslatot tette 2022. augusztus 1. napjától történő emelésre:

**A.) Sírhely árak:** (Az árak az ÁFÁ-t nem tartalmazzák)

|  |  |  |  |  |
| --- | --- | --- | --- | --- |
|  | **Jáki úti temetőben** | | **Perem temetőkben** | |
| **Jelenlegi ár** | **Javasolt ár** | **Jelenlegi ár** | **Javasolt ár** |
| Felnőtt I-es sírhely ára 25 évre | 13.375,- | 40.000,- | 8.465,- | 35.000,- |
| Felnőtt II-es sírhely ára 25 évre | 26.650,- | 70.000,- | 16.930,- | 65.000,- |
| Gyermek sírhely ára 25 évre | 3.660,- | 7.000,- | 3.660,- | 7.000,- |
| Kórházi sírhely ára 25 évre  (ami újra nem váltható) | 2.510,- | 5.000,- |  |  |

**Kriptahelyek:** (Az árak az ÁFÁ-t nem tartalmazzák)

|  |  |  |
| --- | --- | --- |
|  | **Jelenlegi ár** | **Javasolt ár** |
| II-es kriptahely 60 évre | 112.905,- | 140.000,- |
| II-es kriptahely 100 évre | 157.270,- | 185.000,- |
| Ha a 60 évre megváltottat 100 évre kívánja megváltani, akkor ennek ára | 57.800,- | 75.000,- |
| IV-es kriptahely 60 évre | 181.515,- | 215.000,- |
| IV-es kriptahely 100 évre | 241.920,- | 260.000,- |
| Ha a 60 évre megváltottat 100 évre kívánja megváltani, akkor ennek ára | 80.675,- | 125.000,- |
|  |  |  |
| Urnakriptahely 20 évre | 16.930,- | 34.000,- |
| Kolumbárium fülke I-es 10 évre | 3.660,- | 9.500,- |
| Savaria urnafülke I-es 10 évre | 0 | 18.000,- |

Kolumbárium fülke és a Savaria urnafülke 2-es és 3-as vásárlása esetén a díj értelemszerűen az 1-es fülkék árának kétszerese, illetve háromszorosa.

**Jáki úti ravatalozó alatti kriptahelyek:** (Az árak az ÁFÁ-t nem tartalmazzák)

|  |  |  |
| --- | --- | --- |
|  | **Jelenlegi ár** | **Javasolt ár** |
| Alagsori kripta kölcsönzési díja | 2.405,- | 3.500,- |
| Alagsori kripta 1 személyes 60 évre | 120.905,- | 130.000,- |
| Alagsori kripta 2 személyes 60 évre | 181.515,- | 205.000,- |
| Alagsori kolumbárium (alsó sor) 10 évre | 7.315,- | 9.500,- |
| Alagsori kolumbárium 10 évre | 4.810,- | 7.200,- |

**B.) Díjfizetési kötelezettségek:** (Az árak az ÁFÁ-t nem tartalmazzák)

Temető fenntartási hozzájárulás: (sírbolt, síremlék állítás, elhelyezés-karbantartás, felújítás, vállalkozásszerűen sírgondozást, díszítést végzők)

|  |  |  |
| --- | --- | --- |
| **Temető fenntartási hozzájárulás** | **Jelenlegi ár** | **Javasolt ár** |
| Sírbolt, síremlék állítás esetén | 1.830,-Ft/nap | 5.000,-Ft/nap |
| Sírbolt, síremlék karbantartás, felújítás, stb. egyéb munkák esetén | 1.255,-Ft/nap | 4.000,-Ft/nap |
| **Létesítmények igénybevételi díja** |  |  |
| Ravatalozó használati díj | 3.660,-Ft/alkalom | 9.500,- Ft/alkalom |
| Hűtőkamra használati díj | 625,- Ft/nap | 3.500,- Ft/nap |
| Egyszeri hulladékszállítási hozzájárulás | 2.405,-Ft/alkalom | 5.600,- Ft/db |
| Sírásás díja (új) | 13.375,-Ft/alkalom | 20.000,-Ft/alkalom |

**C.) Önkormányzat által az üzemeltetőnek meghatározott temetőn belüli szolgáltatási árai:**

(Az árak az ÁFÁ-t nem tartalmazzák)

|  |  |  |
| --- | --- | --- |
| **Megnevezés:** | **Jelenlegi ár** | **Javasolt ár** |
| Sírhely nyitás és visszahantolás  urnaelhelyezés esetén | 6.000,- Ft/alkalom | 12.000,- Ft/alkalom |
| Sírhely nyitás és visszahantolás  koporsós elhelyezés esetén | 22.675,- Ft/alkalom | 41.000,- Ft/alkalom |
| Exhumálás 0-5 év között elhunyt esetén | 42.845,- | 50.000,- |
| Exhumálás 6-10 év között elhunyt esetén | 36.575,- | 45.000,- |
| Exhumálás 11-15 év között elhunyt esetén | 32.395,- | 40.000,- |
| Exhumálás 16 év felett elhunyt esetén | 25.395,- | 33.000,- |
| Elhunyt hűtési díja | 1.150,- Ft/nap | 3.500,- Ft/nap |
| Elhunyt temetőn belüli szállítása  elektromos autóval | 11.235,- Ft/alkalom | 18.000,- Ft/alkalom |
| Elhunyt temetőn belüli szállítása  Mercedes típusú autóval | 22.470,- Ft/alkalom | 30.000,- Ft/alkalom |

Az elhunyt temetőn belüli szállítására a ravatalhoz közelebb eső parcellák – A, B, C1-C14-ig, D1-D6-ig, F parcella (F1, F2 kivételével) – esetén a mindenkori díjtétel 85 %-ának alkalmazását javasolja a társaság, mivel a ravatalozóhoz közelebb eső parcellák esetén a hozzátartozók sok esetben panaszkodtak a túl magas árra.

Továbbá az egyértelműség érdekében javasolták, hogy a rendelet 8. § (5) bekezdésében foglaltakat összhangba kellene hozni a 2. mellékletben a rátemetéskor alkalmazandó díjtétellel kapcsolatban megfogalmazottakkal, így rátemetéskor 50%-os díj alkalmazandó.

Az A.), B.), C.) fejezetben szereplő szolgáltatások árait a Szombathely Megyei Jogú Város Önkormányzata 15-20 éve nem változtatta, nem igazította az inflációhoz sem. A most javasolt árakat próbálta a Kft. több megyei jogú város átlagáraihoz igazítani.

Pl.: az I-es sírhely árak Zalaegerszegen 33-180.000 Ft, Nyíregyházán 30-66.000 Ft, Debrecenben 38-57.000 Ft, Pécsen 38-55.000 Ft között vannak temetőrészenként.

Az elhunyt hűtési díj kalkulálásánál próbáltak közelíteni a Markusovszky Kórház nettó 4.882 Ft-os árához, nettó 3.500 Ft-os összeget javasolnak.

Amennyiben a társaság által javasolt és az Önkormányzat által jóváhagyott árak realizálódnak, úgy a 2022-es év második félévében **nettó 25 millió forinttal** nőne a Kft. árbevétele.

A fentiekre tekintettel szükséges a temetőkről és a temetkezés rendjéről szóló 25/2000. (IX.28.) önkormányzati rendelet módosítása.

.

**VI.**

**Javaslat a fizető parkolási díjak módosítására**

A SZOVA Nonprofit Zrt., mint a szombathelyi fizetőparkolási rendszer üzemeltetője elvégezte a rendszer felülvizsgálatát. A növekvő költségek ellensúlyozása és a bevételek növelése érdekében javasolja, hogy az I. övezetben 400,-Ft/h-ról 600,-Ft/h-ra, a II. övezetben 240,-Ft/h-ról 320,-Ft/h-ra, míg a III. övezetben 120,-Ft/h-ról 160,-Ft/h-ra emelkedjenek a díjak. Ezzel párhuzamosan a bérletárak 20-30 %-os emelését is indokoltnak tartja annak érdekében, hogy a fizetőparkolási rendszer a jogszabályban előírt forgalomszabályozási funkcióját hatékonyabban tölthesse be. A helyben lakók kedvezményes féléves és éves bérletének („szürkebérlet”) díjai nem változnak.

A fentiekre tekintettel szükséges a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosítása a 2. melléklet tekintetében.

A jogalkotásról szóló 2010. évi CXXX. törvény 17. §-a szerint a jogszabály előkészítője előzetes hatásvizsgálat elvégzésével felméri a szabályozás várható következményeit. A törvény 18. §-a szerint a jogszabály tervezetéhez a jogszabály előkészítője indokolást csatol.

Az előzőek figyelembe vételével elkészített módosító rendeletek, indokolások, hatásvizsgálati lapok az előterjesztés mellékleteit képezik.

Kérem a Tisztelt Közgyűlést, hogy az előterjesztést megtárgyalni, a rendeleteket megalkotni és a határozati javaslatokat elfogadni szíveskedjék.

Szombathely, 2022. június 16.

**/: Dr. Nemény András:/**

**I.**

**HATÁROZATI JAVASLAT**

**…/2022. (VI.27.) Kgy. sz. határozat**

Szombathely Megyei Jogú Város Közgyűlése az Egyesített Bölcsődei Intézményben alkalmazott élelmezési nyersanyagköltséget 2022. szeptember 1. napjától az alábbiak szerint állapítja meg:

|  |  |
| --- | --- |
| ***Bölcsődék*** | ***Élelmezési nyersanyagérték 2022. szeptember 1. napjától*** |
| gondozott gyermek négyszeri étkezése | 448 Ft |
| mini bölcsődében (gyermek) | 448 Ft |
| alkalmazotti ebéd | 355 Ft |
| Szünidei gyermekétkeztetés során az ebéd | 239 Ft |

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és közszolgálati Osztály vezetője

Stéger Gábor, a Közgazdasági és Adó Osztály vezetője)

**II.**

**HATÁROZATI JAVASLAT**

**…/2022. (VI.27.) Kgy. sz. határozat**

Szombathely Megyei Jogú Város Közgyűlése felkéri a polgármestert, hogy a Polgármesteri Hivatal házasságkötő terme felújításának lehetőségét vizsgálja meg az előterjesztésben foglaltak szerint.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Dr. Holler Péter, a Hatósági Osztály vezetője

Stéger Gábor, a Közgazdasági és Adó Osztály vezetője)

**Határidő:**  2022. december 31.

**III.**

**HATÁROZATI JAVASLAT**

**……/2022. (VI.27.) Kgy. sz. határozat**

Szombathely Megyei Jogú Város Közgyűlése a Szombathelyi Fedett Uszoda és Termálfürdő árjegyzékének változását 2022. július 1. napjától az előterjesztésben foglaltak szerint jóváhagyja.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

Krenner Róbert, a VASIVÍZ ZRt. vezérigazgatója)

**Határidő**: 2022. július 1.

**IV.**

**HATÁROZATI JAVASLAT**

**…/2022. (VI.27.) Kgy. sz. határozat**

Szombathely Megyei Jogú Város Közgyűlése a SZOVA Nonprofit Zrt. szolgáltatási díjainak emelésére vonatkozó előterjesztést. A Közgyűlés egyetért azzal, hogy az önkormányzati gazdasági társaságokra vonatkozó díjemelési tilalom megszűnését követően a társaság pénzügyi helyzetének stabilizálása érdekében a szolgáltatási díjak emelése szükséges.

A Közgyűlés felhatalmazza a társaság vezérigazgatóját, hogy az előterjesztésben javasolt áremeléseket végrehajtsa az alábbiak szerint:

* Társasházak kezelési díja: átlagosan 8%-os díjemelés 2022. július 1-től.
* Hulladék lerakási díj: 30%-os emelés 2022. szeptember 1-től.
* Edényzet kirakási: 30%-os emelés 2022. október 1-től.
* Edényzet bérleti díj: 15%-os emelés 2022. október 1-től.
* Tófürdő, Kalandváros, Műjégpálya: 40%-os emelés 2022. július 1-től.
* SZOVA tulajdonú bérlakások: 10%-os bérleti díj emelés 2022. szeptember 1-től.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő**: azonnal